Diari Oficial de la Generalitat Valenciana


Sumari del DOGV 7520, del 07-05-2015 (2015/3989)

RESOLUCIÓ de 24 d'abril de 2015, de la Conselleria d'Hisenda i Administració Pública per la qual s'autoritza generar crèdits en el pressupost de la Conselleria de Sanitat, per ingressos finalistes no inclosos en el pressupost, per un import de 3.301.927,07 euros. Expedients número 10.004/15-017 i 10.005/15-031.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7520

Data del DOGV
:   07-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3989


Data del document
:   24-04-2015

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 24 d'abril de 2015, de la Conselleria d'Hisenda i Administració Pública per la qual s'autoritza generar crèdits en el pressupost de la Conselleria de Sanitat, per ingressos finalistes no inclosos en el pressupost, per un import de 3.301.927,07 euros. Expedients número 10.004/15-017 i 10.005/15-031. [2015/3989]  
La Conselleria de Sanitat ha proposat generar crèdits, per import total de 3.301.927,07 euros, per fons finalistes del Ministeri de Sanitat, Servicis Socials i Igualtat corresponents a:  
a) Programa de foment de la donació i trasplantaments d'òrgans i teixits d'origen humà, concretament les subvencions derivades de l'Orde SSI/852/2014, concedides a centres hospitalaris gestionats directament per la Conselleria, per un total de 147.552,30 euros; dels quals 87.552,30 euros corresponen a la compensació de l'extracció, el trasplantament i la qualitat i seguretat dels òrgans i els restants 60.000 a compensar la formació en estos àmbits, la qual cosa permet incrementar el capítol 2 del programa 412.2, Assistència Sanitària, subprograma 412.22 per a finançar les activitats previstes en desplegament del Programa de Trasplantament de la Comunitat Valenciana.  
b) Els fons assignats per l'Acord del Consell de Ministres el 24 d'octubre de 2014 per a:  
- El programa de polítiques de cohesió sanitària i de formació continuada en l'ús racional del medicament, en aplicació de l'addicional sexta de la Llei de Garantia i Ús Racional dels Medicaments i Productes Sanitaris, per un import de 2.648.768,00 euros, que han de destinar-se a desenrotllar polítiques de cohesió sanitària i a la formació de facultatius metges, odontòlegs, farmacèutics i infermers, així com a programes de formació sanitària de la població per a afavorir l'ús racional dels medicaments, amb destinació al capítol 2 del subprograma 412.23.  
  
- El Pla Nacional de Donació de Medul·la Òssia, que ascendix a 88.606,77 euros, el desenrotllament del qual és dut a terme pel Centre de Transfusió de la Comunitat Valenciana, amb càrrec al capítol 2 del subprograma 412.22.  
c) Programes específics del Pla Nacional sobre Drogues que tenen el seu origen en el conveni específic per a l'any 2014, subscrit el 4 d'agost de 2014 amb el Ministeri d'Interior a través de la Delegació del Govern paral·lelament al Pla Nacional sobre Drogues, en què s'establix una aportació del Ministeri de Sanitat, Servicis Socials i Igualtat de 417.000 euros, dels quals 302.000 són per a la Unitat Mòbil d'Atenció al Drogodependent (UMADA) i el Centre d'Intervenció de Baixa Exigència (CIBE) de València i Castelló, i els altres 115.000 per a millorar el sistema d'Informació i prevenció del consum de drogues i el desenrotllament d'accions en l'àmbit escolar i familiar. Estes actuacions es duen a terme a través del programa 313.20, Drogodependències i Altres Addiccions, amb gastos imputables al capítol 2.  
A este efecte i en virtut del que disposen els articles 18 i 20 de la Llei 8/2014, de Pressupostos de la Generalitat per a l'exercici de 2015, esta Conselleria d'Hisenda i Administració Pública adopta la següent resolució:  
  
Primer  
S'autoritza un augment en el pressupost d'ingressos, en l'aplicació 401.02, «Transferències corrents finalistes». Àrea de Sanitat, per un import de 3.301.927,07 euros.  
  
Segon  
S'autoritza generar crèdits en el pressupost de gastos, en les aplicacions i pels imports que es detallen a continuació:  
  
Aplicació Import  
65.59.21.930.13.1 236.159,07  
43.27.68.149.39.0 2.648.768,00  
99.17.41.275.30.2 417.000,00  
Total 3.301.927,07  
  
Tercer  
Com a conseqüència dels imports generats es modifiquen en les FP3 dels programes i subprogrames 313.20, 412.22 i 412.23, les dades relatives a l'aplicació d'ingressos 401.02, que queden establits en els termes següents:  
  
València, 24 d'abril de 2015.- El conseller d'Hisenda i Administració Pública: Juan Carlos Moragues Ferrer.